Ljanosas
Ljanosas (isp. Llanos, Llanos del Orinoco; „lygumos“) – gamtinė sritis Kolumbijoje ir Venesueloje, kairiojoje Orinoko baseino pusėje, tarp Andų (Rytų Kordiljeros), Gvianos plokščiakalnio ir Guavjarės upės. Vyrauja lygumų reljefas, neiškylantis aukščiau 200 m. Klimatas subekvatorinis; karštas. Būdinga drėgna vasara ir sausa žiema. Per metus iškrinta apie 1000-1600 mm kritulių. Vyrauja savanų augalija. Ekstensyvi gyvulininkystė (galvijų auginimas). Auginami kukurūzai, ryžiai, medvilnė. Regiono gyventojai vadinami llaneros.